Unionistas de Salamanca Club de Fútbol

Unionistas de Salamanca Club de Fútbol  Gaztela-Leongo futbol talde bat da, 2013an Salamanca hirian sortua, Unión Deportiva Salamanca desegin ondoren.

Historia 
2013 urtean Unión Deportiva Salamanca talde historikoa desegin zen eta harrobiko taldea zen CD Salmantinoren tokia hartuz talde berria sortu zen, Salamanca CF UDS.

Hainbat jarraitzailek hasieratik ez zuten talde berria onartu eta Plataforma de Aficionados Unionistas eratu ondoren UD Salamancaren "omenezko" talde berria osatu zuten, Unionistas de Salamanca CF. Taldea demokratikoki kudeatzen dute plataformako bazkideek.

Maila baxuenetik hasi zen eta 2018an Bigarren B mailara igotzea lortu zuen. Salamancaren ondorengo bi taldeek antzerako ibilbidea izan dute. Salamanca CF UDS-k El Helmántico zelai historikoan jokatzen du eta Unionistas-ek alboan dagoen zelai gehigarrian jokatzen zuen 2020-21 denboraldi arte. 2019-20 denboraldian Errege Kopan ibilbide bikaina osatu zuen 3. itzulian Coruñako Deportivo penaltietan kaleratuz eta final 1/16-etan Real Madril handia estu hartuz.

Datuak 
2023-24 denboraldia barne.
 Denboraldiak 1. mailan: 0
 Denboraldiak 2. mailan: 0
 Denboraldiak 2. B mailan: 3
 1. maila RFEF: 3
 2. maila RFEF: 0
 Denboraldiak 3. mailan: 2
 Ligako posturik onena: 7.a  Lehen Maila RFEF (2021-22)

Azken urteetako ibilbidea

Palmaresa 
 Salamancako 1. Probintziala (1): 2014-15
 Salamancako 1. Erregionala (1): 2015-16
 Hirugarren Maila (1): 2017-18

Ikus, gainera 
 Unión Deportiva Salamanca

Kanpo estekak 

  Unionistas CF-ren webgune ofiziala

Gaztela eta Leongo futbol taldeak
Salamancako kirola